হোমি জাহাঙ্গীর ভাবা যখন সদ্য প্রতিষ্ঠিত টাটা মৌলিক গবেষণা প্রতিষ্ঠানের জন্য তরুণ বিজ্ঞানীদের খুঁজছেন, তখন তিনি বিভা চৌধুরীর ডক্টরেট পেপারের পরীক্ষক জন জি. উইলসনকে বিজ্ঞানী বিভা চৌধুরীর আত্মবিশ্বাস সম্পর্কে মতামত জানতে চাইলে তিনি বিভাদেবীকে টাটা ইন্সটিটিউটে নিয়োগের পরামর্শ দেন। বিভাদেবী ১৯৪৯ খ্রিস্টাব্দে টাটা মৌলিক গবেষণা প্রতিষ্ঠানে যোগদান করেন এবং ১৯৫৭ খ্রিস্টাব্দ পর্যন্ত আট বছর সেখানে কর্মরত ছিলেন। বিভাদেবীই ছিলেন টাটা ইন্সটিটিউটের প্রথম মহিলা গবেষক। ১৯৫০ খ্রিস্টাব্দে বিভাদেবী কাউন্টার হডোস্কোপ ব্যবস্থার দ্বারা এমন কণার উপস্থিতির প্রমাণ দেন যা দুই বা তার বেশি এয়ার শাওয়ার তৈরি করতে সক্ষম। তাঁর এই গবেষণা ক্লাউড চেম্বার বা মেঘকক্ষ ব্যবহার করে অন্যান্য বিজ্ঞানী পরবর্তীতে নিশ্চিত করেন। ১৯৫৪ খ্রিস্টাব্দে মিশিগান বিশ্ববিদ্যালয়ের পদার্থবিজ্ঞান বিভাগে একজন পরিদর্শন প্রভাষক হিসাবেও তাঁর সংক্ষিপ্ত বক্তব্য ছিল। টাটা ইন্সটিটিউটে থাকাকালীন ১৯৫৫ খ্রিস্টাব্দে তিনি এবং প্রফেসর সুকুমার বিশ্বাস ইতালির পিসায় অনুষ্ঠিত প্রাথমিক কণা সম্পর্কিত দ্বিতীয় আন্তর্জাতিক সম্মেলনে অংশ নিয়েছিলেন।
টাটা ইন্সটিটিউটে যোগদান
জন্ম ও পরিবার
গবেষণা ও কর্মজীবন
শিক্ষাজীবন